Oficina Filatélica e Numismática da Cidade do Vaticano

A Oficina Filatélica e Numismática da Cidade do Vaticano (en italiano: Ufficio Filatelico e Numismatico) é a entidade responsable da emisión dos selos postais e das moedas da Cidade do Vaticano."Chi siamo". Ufficio Filatelico e Numismatico.

 Produtos 
esquerda|miniatura|155x155px|Selo postal do Vaticano (2003)

Aínda que os selos vaticanos só se poidan usar dentro da Cidade do Vaticano e que a cantidade de moedas dese Estado que se cuñan anualmente sexa moi limitada (por exemplo: o valor total das moedas emitidas en 2002 estivo restrinxido a 310.400 euros), as moedas e os selos do Vaticano convertéronse un importante sinal de soberanía deste microestado, e a súa escaseza fixo que se convertesen en pezas moi populares entre os coleccionistas numismáticos e filatélicos."Euro vaticano". Sala Stampa della Santa Sede"Performance of the First Vatican Euro Coins: Part One / Part Two". En Coins Weekly. 30 de xaneiro / 13 de febreiro de 2000.

miniatura|155x155px|Museo Filatélico e Numismático da Cidade do Vaticano

De feito, este interese e a demanda xerada no mercado xustificaron a creación en 2007 do Museo Filatélico e Numismático da Cidade do Vaticano, integrado nos Museos Vaticanos, acontecemento que foi obxecto de emisión de dous selos conmemorativos."Poste e francobolli: i MV, crocevia del mondo! ". Musei Vaticani."
The new Philatelic and Numismatic Museum". Vatican Philatelic Society.

Malia ser a autoridade emisora, o Ufficio non se encarga da cuñaxe das moedas vaticanas, senón que é o Istituto Poligrafico e Zecca dello Stato, de Italia, quen se ocupa dese labor. Isto é así en virtude dun tratado monetario asinado anteriormente coa República Italiana, que foi asumido tamén pola Unión Europea, que recoñece o euro como moeda propia da Cidade do Vaticano."Monete e francobolli". Stato della Città del Vaticano."Acuerdos sobre las relaciones monetarias (Mónaco, San Marino, El Vaticano, Andorra)". Eur-lex.europa.eu"Convenzione monetaria tra l’Unione europea e lo Stato della Città del Vaticano". Stato della Città del Vaticano.

 Notas 

 Véxase tamén 

 Outros artigos 
Museo Filatélico e Numismático VaticanoIstituto Poligrafico e Zecca dello Stato''

 Ligazóns externas 
 Sitio web do Ufficio Filatelico e Numismatico

Categoría:Museos de numismática
Categoría:Economía da Cidade do Vaticano
Categoría:Museos da Cidade do Vaticano
Categoría:Filatelia